cyanic-selkie/wikianc huggingface dataset:
Санкт-Андре (Лунгау)
Санкт-Андре (Лунгау) (Sankt Andrä im Lungau) — Аустриядағы коммуна. Зальцбург федералды жеріне қарасты Тамсвег округінің құрамына енеді.
Қаланың тұрақты тұрғындарының саны 706 адамды құрайды (31 желтоқсан 2005). Алып жатқан жер аумағы 10,5 км² шамасында. Елді мекеннің автомобиль коды — TA, ресми идентификациялық коды — 5 05 07.
2004 жылғы сайлау нәтижесі бойынша коммунаның бургомистрі болып Карл Брандстеттер саналады.
Сыртқы сілтемелер
Санат:Зальцбург елді мекендері
Қасен Қоспаев
Қоспаев Қасен. 1924 жылы Батыс Қазақстан облысы Чапаев ауданының Мерген ауылында туған. Қаршы орталау мектебінде 8 сыныптық білім алды. 1942 жылы Кеңес Әскері қатарына шақырылып, I Украина, I және II Белоруссия майдандарында, 28-гвардиялық мотоатқыштар бригадасында, 8 – гвардиялық танк корпусында барлаушы болып, Батыс Украинаны, Польшаны азат етуге, Кенингсберг, Моблин, Люблин, Данциг қалаларын алуға қатысты.
Соғысты аяқтап, елге оралғаннан кейін Қаршы орталау мектебінде оқытушы болды. Ұстаздық ете жүріп, әуелі сырттай Орал педагогикалық училищесін, кейін педагогикалық институтты бітірді . 1954 жылдан бастап 25 жыл бойы партия, Кеңес, шаруашылық органдарында қызмет етті. Соғыс жылдарындағы және бейбіт кезеңдегі ерлігі мен еңбегі үшін Қасен аға екі рет I дәрежелі «Отан соғысы», екі рет «Қызыл Жұлдыз», «Октябрь Революциясы» ордендерімен, көптеген медальдармен және Қазақ КСР Жоғарғы Кеңесінің «Құрмет Грамотасымен» 2 рет марапатталды.
Қасен ақсақал бір қыз, бір ұл тәрбиелеп өсіріп, 10 немере сүйіп отыр. Соңғы 10 жылдың үстінде қоғамдық негізде Ақжайық ауданы ардагерлер ұйымының төрағасы жұмысын атқарып келеді.
Дереккөздер
Санат:Тұлғалар Санат:Тарих
Емтихан
Емтихан — шәкірттер білімін тексеру тәсілдерінің бірі. Алғаш рет орта ғасырларда Еуропа университеттерінде қолданылған. Ресейде тұңғыш рет Глюктің мектебі (1703, Мәскеу) мен Санкт-Петербург Ғылым Академиясы жанындағы гимназияда (1726) шәкірттерден емтихан қабылданды. 1786 ж. халық училищелерінде көпшілік алдында емтихан тапсыру (қыста, жазда) тәртібі енгізілді. 1837 ж. «Уезд училищелері мен гимназияларындағы сынақ ережелеріне» сәйкес оқушылардың білімін бағалауда 5 балдық жүйе және емтихан билеттері іске асырылды.
Қазақстанда емтихан қабылдау алғаш рет Алтынсарин мектептерінде (жылына 2 рет) қолданылды. 1966–67 оқу жылынан бері мектептерде сыныптан сыныпқа көшіру емтихандары өткізілетін болды. Осы тәртіп Қазақстан мектептерінде әлі күнге дейін сақталуда. Кәсіптік-техникалық училищені бітірушілерге алған мамандығы бойынша белгілі бір разряд беріледі. Көптеген жоғары және арнаулы орта оқу орындарында мемлекеттік емтихан орнына негізгі пән бойынша диплом жұмысы қорғалады. Қазіргі кезде оқу орындарына қабылдау мтихандары компьютерлік техниканың көмегі арқылы тестік тәсілмен жүргізіледі.
Ал аспирантураға түсушілер кандидаттық емтихан (кандидаттық минимум) тапсырады. Оқу орындарының бағдарына сай емтихан тапсыру тәртібін Қазақстан Республикасы Білім және ғылым министрлігі белгілейді.
Сыртқы сілтемелер
http://ru.wikipedia.org/wiki/Экзамен
Дереккөздер
Санат:Білім
Као (сигнатура)
нобай| [[Тоётоми Хидэёси|Тоётоми Хидэёсидің Каосы]] Као немесе huāyā (花押, қытайша иероглифтардан ка — гүл және о — жазу) — қол ұоюға арналған стильденген жапондық сигнатура.
Эдо кезеңінде као өз қолданылуын жоғалтса да, кейбір саясаткерлер мен жұлдыздар каоны әлі күнге дейін пайдалануда.
Дереккөздер
Санат:Жапония мәдениеті Санат:Аутентификация Санат:Жеке тұлғаны сәйкестендіру Санат:Жапон каллиграфиясы
Клара Жантөреқызы Қожахметова
Қожахметова Клара Жантөреқызы (11.3.1951 ж.т., Батыс Қазақстан облысы Шыңғырлау аудан Ащысай а.) – педагогикалық ғылым докторы (1999), профессор (2000). Халықаралық педагогикалқ академиясының толық мүшесі (2002).
Орал педагогика институттын (1974, қазіргі Батыс Қазақстан мемлекеттік университеті) және ҚазПИ-дің (1989, қазіргі ҚазҰПУ) аспирантурасын бітірген.Батыс Қазақстан облысында (1974–81) және Алматы қалаласында (1981–83) орта мектепте мұғалім, директордың орынбасары, Республика Мұғалімдер білімін жетілдіру ин-тында әдіскер, кафедра меңгерушісі (1983–2002), Қазақ білім академиясында тәрбие мәселелері ин-тының директоры (2003–05) қызметтерін атқарды. 2005 жылдан Қазақ мемллекеттік қыздар педагогика университеттінде проректор.
Дереккөздер
Санат:Тұлғалар
Аутоиммундық гемолиздік анемия
Аутоиммундық гемолиздік анемиялар – эритроциттердің беткейлі антигендеріне қарсы бағытталған аутоантидене түзілуімен жүретін анемиялар тобы. Аутоиммундық гемолиздік анемиялар 500 000 тұрғынға 1 жағдай жиілігімен кездеседі.
Жіктемесі
Этиологиясына байланысты идиопатиялық (этиологиясы белгісіз) және симптомдық (басқа ауруларда дамыған), сонымен бірге, гемолизге және антиэритроцитарлық антиденеге тәуелді түрлерін ажыратады.
І. Этиологиялық түрлері:
1.	Идиопатиялы:
2.	Симптомдық:
ІІ. Серологиялық түрлері:
1.	толық емес жылулық агглютининдер түзілу салдарынан дамыған;
3.	толық салқындық агглютининдер түзілу салдарынан;
4.	екі фазалық гемолизиндер түзілу салдарынан дамыған аутоиммундық гемолиздік анемиялар;
ІІІ. Гемолиз түрлері:
1.	жасуша ішілік (1 мен 3 серологиялық түрлері);
2.	тамыр ішілік (2 серологиялық түрлері);
3.	жасуша ішілік (4 серологиялық түрлері).
Этиологиясы
Идиопатиялық аутоиммундық гемолиздік анемиялардың этиологиясы белгісіз. Симптомдық аутоиммундық гемолиздік анемиялардың себептері жоғарыда аталған.
Патогенезі
Антиэритроцитарлық аутоантиденелер өндірілу нәтижесінде эритроциттердің иммундық гемолизі жүреді. Науқастың иммундық жүйесінде өзінің эритроциттеріне сезімталдығы өзгеріп, аутоантигенге айналады және оларға қарсы антиденелер түзіледі. Бұл үрдіске иммундық жасушалардың Т-лимфоцит-супрессорлар белсендігінің төмендеуі салдарынан Т-лимфоцит-хелперлер белсенділігінің артуы себепші болады.
Аутоиммундық гемолиздік анемиялар кезінде аутоантиденелердің серологиялық сипаттары әр түрлі. Осы дерт кезінде анықталатын антиденелердің келесі түрлері белгілі:
•	Эритроциттерге қарсы толық емес жылулық аутоантиденелер – (Ig G сыныбына жататын, ең жақсы әсерін 370 С көрсететін, толық емес антиденелер) эритроциттер беткейіне орналасады, бірақ олардың агглютинациясын шақырмайды. Жылулық аутоантиденелер С3а мен С3б комплементтердің белсенді емес құрылымдарына жабысады. Жылулық аутоантиденелері бар эритроциттер көкбауырдың (сирек бауырдың) макрофагтарымен ұсталып, өлшемі кішірейіп, микросфероциттер түрінде көрінеді, ал кейбір эритроциттерде олар толық жойылады.
•	Жылулық гемолизиндер – комплемент жүйесін белсендіруге қабілеті бар және эритроциттердің тамыр ішілік ыдырауын туындата алатын жылулық аутоантиденелер.
•	Эритроциттерге қарсы салқындық аутоантиденелер – Ig М сыныбына жататын, толық антиденелер және эритроциттер агглютинациясын шақырып, комплементтердің С3 мен С3а құрылымдарына жабысады. Эритроциттер көкбауыр пен бауырда (жиі), кейде тамыр ішінде (сирек) ыдырайды.
•	Екі фазалық гемолизиндер – Ig G сыныбына жататын, комплемент жүйесінің қатысуымен эритроцитдің гемолизін шақырады. Гемолиз екі фазада жүреді – бастапқыда төмен температурада антиденелер және комплементтің С3q мен С4 құрылымдары эритроциттер беткейіне жабысады (салқындық фазасы), кейін дененің қалыпты температурасында эритроциттер беткейіне комплементтің С2 - С9 құрылымдары жабысып, гемолиз жүреді (жылулық фазасы).
Аутоиммундық гемолиздік анемиялар кез келген жаста, жиі әйелдерде кездеседі. Дерт кенеттен және біртіндеп басталуы мүмкін, кейбір гематологтар жедел, жеделдеу және созылмалы түрлерін ажыратады.
Клиникалық көрінісі
Біртіндеп басталатын түрінде аяқ қақсайды, іштің белгісіз жерінде әйтеуір бір ауырсыну (күшті емес) болады, субфебрильдіге дейін дене қызуы көтеріледі, сарғаю мен анемиялық синдром біртіндеп дамиды. 75% жағдайда көкбауыр және 50-60 %-да бауыр ұлғаяды.
Басым көп жағдайда дерт ағымы ауыр жүреді.
Зертханалық және құрал-саймандық зерттеуі
Жалпы қан талдауы – гемоглобин деңгейі 50-70 г/л дейін (кризде одан да терең) төмендейді және эритроциттер саны азаяды, анемия нормохромды сипатта болып, ретикулоциттер саны артады. Ауыр ағымды аутоиммундық гемолиздік анемияда жұғындыда эритроциттердің бұзылыстары байқалады. ЭТЖ және эритроциттердің осмостық тұрақтылығы жоғарылайды. Лейкоциттер саны артады, ал кризде солға ығысқан айқын лейкоцитоз табылады. Кейде иммундық тромбоцитопения қосылуы мүмкін.
Жалпы несеп талдауы – уробилинурия нәтижесінде несеп қоңыр-қара түске боялады.
Жалпы нәжіс талдауы – стеркобилин артуына байланысты нәжіс қара түске боялады.
Биохимиялық талдауы – коньюгирленбеген билирубин деңгейі артады, диспротеинемия байқалып, тимол сынағы мен сарысулы темір деңгейі жоғарылайды.
Сот приставы
Дереккөздер
Санат:Құқық Санат:Заң
Әуез Бердіұлы
thumb|Мұхтар Әуезов Әуез Бердіұлы (1830, қазіргі Шығыс Қазақстан облысы Абай ауданы Арқат ауылы — 1917, қазіргі Шығыс Қазақстан облысы Абай ауданы Бөрілі ауылы Ақшоқыда жерленген) — ұлы жазушы Мұхтар Әуезовтің атасы.
Аутоиммундық гемолиздік анемия
Зертханалық және құрал-саймандық зерттеуі
Кумбстің тік реакциясында антиэритроцитарлық антиденелер – эритроцит беткейіне жабысқан жылулық агглютининдер анықталады. Бұл зерттеуде қоянға адам глобулинімен иммунизация жасап, алынған антиглобулиндік сарысуын науқастың эритроциттерімен араластырады. Аутоиммундық гемолиздік анемияда антиденелер эритроциттердің беткейін жауып, антиглобулиндік сарысуда агглютинация (жабысу) жүреді. Әрине кейбір жағдайда Кумбстің тік реакциясы теріс болуы мүмкін, ол тек эритроциттер беткейіндегі антиденелер саны аз болғанда ғана байқалады.
Миелограммада – сүйек миының қызыл қан өндірілу өскіншесінің гиперплазиясы анықталады.
Әуез Бердіұлы
“Ақтабан шұбырынды, Алқакөл сұлама” сұрапылынан кейін тобықты руын Сыр бойынан Шыңғыстауға көшіріп әкелген атақты Мамай батырдың жауынгер серіктерінің бірі, Бақшайыш батырдың ұрпағы. Бақшайыштан — Саяқып, одан Берді, Төлеген, Қылыш туады. Ал Бердінің Үсен, Бурахан, Әуезхан (Әуез), Самархан, Kенжехан есімді ұлдары болған. Бердінің қызы Нұрғаным — Құнанбай қажының кіші әйелі. Әуездің үлкен әйелі Дінәсілден Омархан дүниеге келген. 19 ғасырдың 40-жылдарында Құнанбай Берді әулетін Арқат тауының Солтүстік өңіріндегі Бетағаш қонысынан өз жанына көшіріп алып, Бөрліден оларға арнап қыстау салдыртады. Аралтөбеде — Абай, Бөрліде — Әуез қыстап, іргесі ажырамаған қоңсылас, сырлас, сыйлас, айнымас дос болып өтеді. Түрік, шағатай, парсы әдебиетінен хабары мол, арабша білігі, мәдениет-парасаты жоғары Әуезді Абай: “Әуке аға”, “Үлкен қожа” деп атаған. Абайдың: “Үлкен қожа — ортан қол, өзгелері — аты жоқ пен шынашақ” деп қадай көрсетуі, Әуез тұлғасына берген ақынның шынайы бағасын танытса керек. Өз кезегінде, Әуезде Абай өлеңдерін құмарта тыңдайтын, қағазға түскен тың дүниелерімен алғаш танысып, ашық пікір бөлісетін жақын адамдарының бірі болған. Ол немересі Мұхтарды кішкентайынан өзі тәрбиелеп, Абай мұрасына деген іңкәрлігін оятады. Бұл жайлы Мұхтардың өзі өмірбаянында: “Бес-алты жасар кезім. Бір күні кешкісін ас алдында атам мені қасына шақырып алды. Оқуға жараған-жарамағанымды сынамақ екен, “р” дыбысы бар сөздерді айтқыза бастады. Бұл дыбысқа тілің келмей тұрып, қара танимын дегенді ойыңа да алмайсың... Өйткені, ең алғашқы сабақ Құранның “Бісмилләхи рахман иррахим...” деген сөздерін жаттаудан басталады... Атамның маған көңілі онша болмады-ау дейім, келесі күні тағы алды қасына... Қолындағы қалың қолжазбаны көргенде неге шақырғанын біле қоям. Бұрынғыдан бетер ренжимін. Атам маған кітаптағы араб әріптерін көрсете бастайды. Айтуға бір оңайы болса игі, бірінен бірі өткен қиын... Бұл кітап—Абай өлеңдерінің жинағы еді” деп жазады. 1917 жылы 7 маусымда Ойқұдықта “Еңлік-Кебек” пьесасының қойылымын тұңғыш тамашалаған Әуез өнер туындысына риза болып, бата берген. Әуез өзінің өсиеті бойынша, Құнанбай әулеті зиратына жерленген.
Аутоиммундық гемолиздік анемия
Зертханалық және құрал-саймандық зерттеуі
Аутоиммундық гемолиздік анемиялардың диагноздық критерийлері:
•	аутоиммундық гемолиздік анемияның жиі кездесеуі;
•	гемолиздік анемиялардың белгілері: нормохромды анемия, ретикулоцитоз, коньюгирленбеген гипербилирубинемия, жұғындыда эритроциттердің бұзылуы;
Әуез Бердіұлы
Дереккөздер
Санат:1830 жылы туғандар Санат:Шығыс Қазақстан облысында туғандар Санат:1917 жылы қайтыс болғандар Санат:Мұхтар Әуезов
Аутоиммундық гемолиздік анемия
Зертханалық және құрал-саймандық зерттеуі
•	қанда микросфероциттердің табылуы;
•	эритроциттердің осмостық тұрақтылығының жоғарылауы;
•	қанда γ-глобулиндердің жоғарылауы;
•	Кумбстің тік реакциясы оң болуы;
•	көкбауырдың ұлғаюы (75% жағдайда);
•	преднизолон оң нәтиже беруі;
•	сүйек миында қан өндірілудің қызыл өскіншесінің гиперплазиясы.
Ажыратпалы диагнозы
Аутоиммундық гемолиздік анемиялардың ажыратпалы диагнозын созылмалы гепатитпен, Жильбер синдромымен, туа болған гемолиздік анемиялармен жүргізіледі.
Емі
Емді глюкокортикоидтардан бастаған жөн. Ол үшін преднизолонды 1-1,5 мг/кг тәулігіне, кейде 2 мг/кг жеткізуге болады. Негізінен оны үшке бөліп, 3:2:1 қатынаста береді. Мысалы 60 мг таңертеңгі уақытта 30 мг (6 түйме), түсте 20 мг (4 түйме), кешке 10 мг (2 түйме) тағайындалады. Гемолиз тоқтап, жалпы жағдайы жақсарғаннан соң әр 3-4 күнде 2,5 мг (1/2 түймеден) төмендете отырып, мүлдем алып тастауға тырысу керек. Толық емес жылулық агглютининімен туындаған созылмалы аутоиммундық гемолиздік анемияда преднизолонды 20-40 мг/тәу мөлшерде қолданған жөн.
Преднизолон оң нәтиже бермегенде, не оны үнемі қабылдау қажет болғанда, сондай-ақ преднизолон қабылдауды тоқтатқан соң гемолиздің өршуінде, не асқынулар пайда болған жағдайларда спленэктомия жасалады. Ол 60 % науқастарда жақсы нәтиже береді. Гемолизиндер туындатқан аутоиммундық гемолиздік анемияда спленэктомия гемолиздік криздің алдын ала алмайды, бірақ олардың жиілігі едәуір сиреп, глюкокортикоидтарға жылдам көнеді.
Глюкокортикоидтар мен спленэктомия нәтиже бермеген жағдайда эритроциттерге қарсы антиденелердің түзілуін тежеу үшін цитостатиктер қолданады. Азатиоприн (имуран) 100-150 мг/тәу, циклофосфамид 400 мг күн ара, винкристин 2 мг аптасына 1 рет, хлорбутин 2,5-5 мг/тәу мөлшерде гемолиз тоқтағанша тағайындалады, кейін оны ½ мөлшерге дейін түсіріп, 2-3 ай курстық ем жүргізеді.
Терең гемолиздік кризде және гемоглобин күрт 30-40 г/л дейін төмендеп, бас миы мен жүректің гипоксиясын тудыртқан жағдайда бірнеше рет жуылған, Кумбс сынағымен науқастың қанымен қатал сұрыптап алынған эритроцитарлық массаны аса ұқыптылықпен құюға болады. Егер эритроциттер агглютинациясының белгісі пайда болса, онда оны мүлдем құюға болмайды.
Дереккөздер
Санат: Медицина
Қазақстанның кен ресурстары
Қазақстанның кен ресурстары - Қазақстан кен байлықтарының қоры, елдің даму стратегиясын анықтайтын негізгі факторлардың бірі. Қазақстан кен байлықтарының қоры мен әр алуандығы жағынан Жер шарындағы бай аймақтардың бірі. Минералдық шикізат қорлары Қазақстанның ұлттық экономикасының тұрақты дамуы мен қауіпсіздігінің маңызды кепілі. Қуатты минералдық шикізат базасының қазіргі жай-күйі республиканы шет елдердің кен қазбаларына тәуелділіктен толық арылтып, Қазақстанның дүниежүзілік рынокқа минералдық шикізат қорлары мен оның өңделген өнімдерін шығаруына мүмкіндік берді.
Маңызы, топтары
Минералдық шикізат ресурстары маңыздылығы жағынан үш топқа бөлінеді: Кен байлықтардың барланған қоры негізінде ондаған мұнай-газ және кентас өндіретін кәсіпорындар жұмыс істейді, олар 70-тен аса әр түрлі минералдық шикізат түрлерін өндіреді және өңдейді.
Қазақстанның пайдалы қазбалар картасы
thumb|center|800px|Қазақстанның пайдалы қазбалар картасы
Мұнай мен газ
thumb|right|200px|Қашаған мұнай-газ кен орны Қазақстанда 200-дей мұнай және газ кен орындары анықталып барланған, оның ішінде 102 мұнай, 29 мұнай-конденсат, 30 мұнай-газ-конденсат, 6 мұнай-газ, 11 газ-конденсат, 19 газ кен орындары бар. Барланған мұнайдың алынатын қоры 2,2 млрд. т, газ – 2,5 трлн./м3, конденсат – 0,7 млрд. м3. Қазақстанда мұнайдың болжамдық қорлары 20 – 25 млрд. т деп бағаланады. Мұнай мен газдың барланған қорының негізгі бөлігі Каспий маңы мұнайлы-газды аймағында шоғырланған. Мұнда 122 кен орыны ашылған, оларда республикадағы көмірсутек қорының 80%-ы (1,3 млрд. т мұнай, 700 млн. т шамасында конденсат, 1,7 млрд. м3 бос және 577 млрд. м3 сұйытылған газ) шоғырланған. Бұл жерде мұнай мен газдың Қашаған, Теңіз және Қарашығанақ сияқты айрықша ірі кен орындары бар, олардың жиынтық үлесі мұнай мен газ өндірісінің жалпы балансында 30%-дан асады. Оңтүстік Маңғыстау мен Солтүстік Үстірт-Бозащы аймағындағы ең ірі кен орындар – Өзен, Жетібай, Қаражанбас, Солтүстік Бозащы. Мұндағы мұнайдың барланған қоры 700 млн. т, конденсат – 1,4 млн. т және газ – 141,0 млрд. м3 кұрайды. Жалпы республикалық баланста бұл аймақтағы көмірсутек өндірісінің үлесі 50% шамасына тең. Мұнайдың өнеркәсіптік мол қоры Оңтүстік Торғай мұнайлы-газды алабында анықталған (Құмкөл, Майбұлақ, Ащысай, Арысқұм, т.б. кен орындары). Бұл жерде жиынтық болжамдық қоры 400 млн. т шамасындағы 11 кен орыны барланған. Олардың ең ірісі – Құмкөл мұнай-газ кен орны (1990 жылдан мұнай өндіріле бастады). Бұл аймақтың мұнай өндірісіндегі үлесі 10% шамасында.
Көмір
Қазақстанда тас және қоңыр көмірдің мол қорлары бар. Республикада 200-ге жуық көмір кен орыны барланған. Қазақстан көмірінің жалпы геологиялық қоры 164,4 млрд. т шамасында бағаланады, оның ішінде: тас көмір 17,6 млрд. т, қоңыр көмір 92,8 млрд. т. Барланған қорлар 60 млрд. т шамасында, баланстан тыс қорлар 19,3 млрд. т. Олардың 63%-ы тас көмір (оның кокстелетіні 17%), 37% – қоңыр көмір. Республикадағы ең ірі көмірлі алаптар Орталық Қазақстанда орналасқан (Қарағанды, Екібастұз, Майкөбен). Ірі кен орындары – Шұбаркөл (қоры 2,2 млрд. т), Борлы (0,5 млрд. т), Самара (1,3 млрд. т), сондай-ақ, Теңіз-Қоржынкөл көмір алабы (шамамен 2,7 млрд. т). Торғай энергетикалық қоңыр көмір алабының қоры 52 млрд. т, оның барланғаны 7 млрд. т. Оңтүстік Қазақстанда Іле және Төменгі Іле қоңыр көмір алаптары орналасқан. Іле алабының геологиялық қорлары 14,8 млрд. т-ға бағаланады, барланған қоры 0,9 млрд. т. Төменгі Іле алабының геологиялық қоры 9,9 млрд. т, оның 3 млрд. т-сы барланған. Шығыс Қазақстанда Қаражыра (Юбилейное) (қоры 1,5 млрд. т), Кендірлік (1,6 млрд. т, барланғаны 250 млн. т) кен орындары белгілі. Кендірлікте көмірден басқа жанғыш тақтатастар бар. Оның жалпы қоры 4 млрд. т, барланғаны 20,3 млн. т. Қазақстанның батысындағы ең ірісі – Мамыт қоңыр көмір кен орны. Жалпы геологиялық қоры – 1,5 млрд. т, оның 0,6 млрд. т-сы барланған.
Қара металл
thumb|left|250px|"Соколов-Сарыбай КБК" темір кенін өндіру Қазақстан Республикасының бүкіл дерліктей аумағын қара металл кендерінің алып кентастық аймағы ретінде қарастыруға болады. Мұнда оның бүкіл әлемге белгілі барлық генетикалық және өндірістік, оның ішінде бірегей түрлері кездеседі. Қазақстанда кара металл кентастарының 1000-нан аса кен орындары мен кен білінімдері анықталған. Темір, хром, марганец пен титан кентастарының кен орындары игерілуде. Балансқа алынғаны 17 кен орны, баланстан тыс 11 кен орны бар. Темір кентасының жиынтық қоры 17 млрд. т. Оның 93% мөлшері бес ірі кен орында: Қашар, Сарыбай, Соколов, Әйет, Лисаковта шоғырланған. Бұл кен орындарының барлығы Солтүстік Қазақстанда (Торғай ойысының солтүстік-батыс бөлігінде) орналасқан. Орталық Қазақстанда пайдаланылып келе жатқан Батыс Қаражал, Үшқатын мен Кентөбе кен орындарының барланған қоры 300 млн. т-дан асады. Оңтүстік Қазақстанда Иірсу (қоры 327,7 млн. т) мен Абайыл (28,3 млн. т) кен орындары барланған. Батыс Қазақстанда (Солтүтік-Шығыс Арал маңы) ең ірісі – баланстан тыс оолитті қошқыл теміртас кентасты Көкбұлақ кен орны (1,9 млрд. т), сонымен қатар титан-магнетитті кентастарының болжамдық қоры 1 млрд. т болатын Великов ірі кен орны бар. Қазақстан хромит кентасының қоры бойынша әлемде екінші орында. Балансқа алынғаны 21 кен орны (шамамен 230 млн. т). Қорлардың барлығы Кемпірсай кенді ауданында (Мұғалжар тауында) шоғырланған. Аса ірі хромит кен орындарының қатарына Алмас-Жемчужина кен орны жатады (қоры 100 млн. т-дан асады).
Бұл алапта кобальт-никель кенінің де бай қоры бар. Қазақстанда марганец кентастарының баланстық қоры 400 млн. т-дан асады. Болжамдық қорлары 850 – 900 млн. т деп бағаланады. Қорлар негізінен (99%) Орталық Қазақстанның Атасу кенді ауданында шоғырланған (Батыс Қаражал, Үшқатын, Үлкен Қтай, Қамыс кен орындары). Қаратау, Байқоңыр, Кіндіктас, Жетісу Алатауындағы көмір-кремнийлі тақтатас қабаттарында орналасқан ванадий кендері мен Батыс және Солтүстік Қазақстандағы, жердің беткі қабаттарында жатқан титан кендерінің де маңызы аса зор.
Түсті металл
Қазақстанда түсті металдар шикізатының ірі базасы қалыптасқан. Олардың ішінде жетекші орынды мырыш, қорғасын және мыс кендері алады. Бұл металдардың республикадағы қоры бойынша тиісінше әлемде бірінші, екінші және үшінші орын алады. Олар Қазақстан түсті металлургиясы базалық кәсіпорындарының (Жезқазған, Балқаш, Ертіс мыс, Шымкент, Риддер, Өскемен қорғасын мен мырыш, Павлодар алюминий қорыту зауыттары) шикізат көзі болып табылады. Қазақстан әлемдегі ірі мыс өндіруші елдердің бірі. Республика аумағында мыс кентасының порфирлі, мысты құмтас, колчеданды, скарндық мысты-цеолитті, мысты-никельді, т.б. кен орындарының көптеген түрлері белгілі. Мыс кентасының ірі кен орындарына Жезқазған, Қоңырат, Ақтоғай, Айдарлы, Жаман-Айбат, Бозшакөл, Көксай, Қасқырмыс, Нұрқазған (Самара), т.б. жатады. Жекелеген кен орындарының (Жезқазған мыс кен орны, Жаман Айбат мыс кен орны) мыс қоры 10 млн. т-дан асады.
Қорғасын мен мырыштың 100-ден аса кен орындары анықталып, 58-і балансқа алынған. Олардың негізгі қоры Шығыс Қазақстанда (Кенді Алтай) және Орталық Қазақстанда шоғырланған, сондай-ақ, Оңтүстік Қазақстанда да (Қаратау) кездеседі. Қазір қорғасын мен мырыштың 30-ға жуық кен орындары игерілуде. Алюминий шикізаты ретінде ең көп таралғаны – боксит. Қазақстанда бокситтің қоры көп. Анықталған 200 кен орны мен кен білінімдерінің (есепке алынғаны) 50-ден астамы платформалық типті. Олардың ішіндегі ірілері: Краснооктябрь, Белинское, Тауынсор, Шығыс Әйет, Көктал, Наурызым, Жоғарғы Әйет, Арқалық кен орындары. Бұлардың барлығы Торғай ойысында орналасып, Батыс Торғай, Шығыс Торғай (Амангелді) және Орталық Торғай бокситті аудандарын құрайды.
Сирек металдар
Қазақстан сирек металдарға бай өлке. Молибден қоры жөнінен республика әлемде төртінші, Азия елдері арасында бірінші орын алады. Молибден кентастарының қоры 34 кен орны бойынша есепке алынған, олардың 26-сы баланстық. Ірілері: Көктіңкөлі, Оңтүстік, Шалқия, Жәнет, Батыстау, Жоғарғы Қайрақты, Қараоба, Ақшатау. Молибден кен орындары негізінен штокверктік (порфирлік) типті. Қазақстан КСРО-дағы жоғары сапалы тантал концентраты мен ниобийдің негізгі өндірушісі болды. Тантал бойынша өнеркәсіптік шикізат базасы төрт кен орында шоғырланды: Бәкен, Белогор, Юбилейное және Жоғарғы Баймырза. Кен орындарының барлығы Қалба жотасында орналасқан. Солтүстік Қазақстанда ірі Сырымбет пен Донецк қалайы кен орындарының ашылуы қалайы шикізат базасын айтарлықтай ұлғайтты. Оған дейін ілеспе қалайының 5 кен орны балансқа алынған болатын, негізгілері кешенді сирек металл кентасты Қалайытапқан (жалпы қордың 70%-ға жуығы), Қараоба, Бәкен, Юбилейное және Ахметкин кен орындары.
Вольфрам қоры жөнінен Қазақстан әлемде бірінші орын алады. Вольфрам қорының 53%-дан астамы 16 кен орнында шоғырланған, оның 12-сі баланстық. Вольфрам кенінің басым типтері – кварц-желілі-грейзенді және штокверкті, оларға Қараоба, Ақшатау, Жетіқара-Қайрақты, Бұғыты, т.б. кен орындары жатады. Вольфрамға бай кентастар скарндық-грейзендік кен орындарында (Солтүстік Қатпар, Баян) немесе олардың мүжілген қатпарларында (Көктіңкөлі) кездеседі. Вольфрамның 16 кен орны есепке алынған. Оның 85%-на жуығы штокверк кендері (Шығыс Қайрақты, Бұғыты, Көктіңкөлі, Қараоба, т.б.), ондағы вольфрам триоксидінің мөлшері 0,12 – 0,19%. Негізгі қорлар 6 ірі және аса ірі: Жетіқара-Қайрақты, Бұғыты, Қараоба (штокверк), Солтүстік Қатпар, Көктіңкөлі, Баян, Ақсораң кен орындарында шоғырланған.
Асыл металдар
Қазақстан алтын кені бар ежелгі өлкелердің бірі саналады. Ол алтынның нақтыланған қоры бойынша әлем елдерінің бірінші ондығына, ал өндірісі бойынша – үшінші ондығына кіреді. Оның баланстық қоры 196 кен орнында (126-сы түпкі жыныстарда, 47 кешенді, 23 кенқайраңдық) есептелген. Алтын өндірілетін ірі кен орындары: Солтүстік және Орталық Қазақстанда – Жолымбет алтын кен орны, Бестөбе алтын кен орны, Ақсу алтын кен орны, Ақбейіт алтын кен орны; Батыс Қазақстанда – Юбилейное; Шығыс Қазақстанда – Бақыршық алтын кен орны, Суздаль, т.б.; Оңтүстік Қазақстанда – Ақбақай алтын кен орны. Өнеркәсіптік игерілуге Көкшетау ауданындағы аса ірі Васильков даярланған. Қазақстанда негізгі алтын көздерінің бірі Кенді Алтайдағы колчедан-полиметалл кен орындары: Риддер-Сокол, Тишин, Малеев, Грехов. Алтын, сондай-ақ, мысты-порфирлі Бозшакөл, Самара, Ақтоғай мыс кені, Айдарлы, мыс-колчеданды Аралшың, Лиманды, колчедан-полиметалды Абыз, Майқайың, Миөзек, Құсмұрын, Ақбастау, скарндық мыс кентасты Саяқ тобының кен орындарында бар. Ондаған түпкі және кенқайраңдық алтын кен орындары консервацияланған (Бақыршық, Жітіқара, Жарқұлақ, Ақжал, Балажал, Олимпиялық, Кеңгір, Миялы, Құлынжон, т.б.) немесе жете барланбаған (Васильев, Орлов, Прогресс, Сувенир, Алтынсай, Бақтай, Далабай, Гагарин, Шоқпар, Кепкен, Восток V, Комаров І, Қаншыңғыс, т.б.).
Қазақстанда күміс ертеден өндіріледі. Оны өндіру көлемі бойынша республика Азия елдері ішінде бірінші орын алады. Оны полиметалл кентасын кешенді өңдеу кезінде бөліп алады.
Қазақстан аумағында 100-ден астам уран кен орны барланған. Аумақтық белгісі бойынша және геотектоникалық көзқарас тұрғысынан кен орындары уран кені бар 10 өлке мен аудандарға бөлінеді. Олар: Солтүстік Қазақстан (50-ге жуық кен орны бар), Шу – Іле – Кіндіктас – Балқаш жағалауы (8) және Шу – Бетпақдала (6) өлкелері, Шу – Сарысу және Сырдария өлкелерін біріктіретін Қаратау мегаөлкесі (20), Жоңғар – Кетпен (6) және Каспий жағалауы (4) өлкелері, Ұлытау (3), Шыңғыс-Тарбағатай (1) және Мұғалжар – Арал жағалауы (2) аудандары.
Бейметалл кендері
Бейметалл кен байлықтарының барланған және әлуеттік қоры мол. Республика аумағында бейкентасты шикізаттың 2000-нан аса барланған кен орындары бар, оның 1200-і құрылыс материалдарының кен орындары. Республикада шипалы балшықтың 30-дан астам кен орны тіркелген. Олардың көпшілігі Қазақстанның батысы мен солт-нде орналасқан.
Жер асты су кендері
Қазақстанда минералды және термалдық жер асты суларының ірі қорлары бар. Минералды сулардың пайдаланылатын қоры 48 кен орны бойынша тәуілігіне 31,0 мың м3 мөлшерінде есепке алынған. Барланған кен орындарының ең көбі (18) Оңтүстік Қазақстанда, Батыс Қазақстанда – 9, Солтүстік Қазақстанда – 7, Орталық Қазақстанда – 10 және Шығыс Қазақстанда – 4. Барланған минералдық жер асты суы кен орындары негізінде санаторийлер, курорттар, профилакторийлер, емханалар жұмыс істейді, ал көптеген арасан бұлақтар мен өз бетінше атқылайтын ұңғымалардың суын жергілікті тұрғындар пайдаланады. Қазақстанның таулы-қатпарлы алқаптары мен платформалық аумақтарындағы артезиан алаптарының қойнауларында гидротермалдық судың мол қоры бар. Олар су бойынша 10,275 мың км3, ал жылу бойынша 680 млрд. Гкал шамасында, бұл 97,115 млрд. т шартты отынға тепе-тең.
Дереккөздер
Санат:Қазақстан геологиясы
Спонтандық
Мағынасы
Спонтандық- (лат. Spontaneous-өздігінен, ерікті түрде) сыртқы ықпалдардың көмегінсіз, өзінен-өзі туатын немесе пайда болатын құбылыс. Спонтандық ұғымын философиялық тұрғыдан алғашқыда антик атомшылары зерттеді. Мәселен, Эпикур атомның өздігінен ауытқуын дәлелдей келіп, мұны кездейсоқтық пен ерік бостандығын негіздеумен байланыстырды. Алайда спонтандық ұғымы ғылым мен философияда, әсіресе Спинозаның монотеистік ілімінде табиғат спонтандық бүтін, детерминистік, заңдардың күшімен біркелкі басқарылатын механизм ретінде қабылданды. Дүниені түсіндіру әдісінің өрісі тарлығынан көптеген материалистер құдайдың құдіретіне жүгінуге, деизмді жақтауға мәжбүр болды. Дәл осы дәуірде спонтандық тек қана ойлаудың қызметі рефлекциялық прогресс деп танылған тағы бір концепция пайда болды. Мысалы, Декартта, Лейбинцте, Фихтеде, Гегельде тек дүниені тану қызметінің ғана өздігінен ішкі қозғалу қабілеті бар. Ал диалектикалық материализм өздігінен қозғалу принципі дамудың Спонтандық қайшылықтардың тууы мен шешімі кезінде болатынын дәлелдейді.
IC 615
IC 615 — Арыстан шоқжұлдызында орналасқан S? (спиральді галактика) типті галактика.
Ашылуы
Бұл нысан Индекс каталогтың түпнұсқа басылымының тізіміне енеді. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 30751, UGC 5665, MCG 2-27-20, ZWG 65.41, NPM1G +11.0240.
Сыртқы сілтемелер
IC 615 Санат:Арыстан (шоқжұлдыз)
NGC 4268
NGC 4268 — Бикеш шоқжұлдызында орналасқан SB0-a типті галактика.
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1862 жылы 1 сәуірде Schnfeld Eduard астрономы ашқан болатын және NGC каталогында 4268 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 39712, UGC 7371, MCG 1-32-4, ZWG 42.23, VCC 371, NPM1G +05.0339.
Карди Би
нобай|Cardi B Belcalis Marlenis Almánzar ( /ˈbɛlkəliːz ɑːlˈmænzɑr/, Spanish: [alˈmansaɾ]; 1992 жылы 11 қазанда дүниеге келген), кәсіби түрде Cardi B ретінде белгілі, американдық рэпер, әнші және ән жазушы. Ол өзінің агрессивті ағынымен және ашық сөздерімен танымал. Нью-Йорк қаласында туып-өскен ол Вайн және Инстагрмда-да танымалдылыққа қол жеткізіп, интернетте атақты болды. 2015 жылдан 2017 жылға дейін ол VH1 реалити-сериалының «Махаббат және хип хоп: Нью-Йорк» сериалында тұрақты актер мүшесі ретінде пайда болды, ол оның музыкалық талпыныстарын бейнелейді; екі микстейп шығарған — Gangsta Bitch Music, Vol. 1 (2016) және том. 2 (2017), 2017 жылдың ақпанында Atlantic Records -пен қол қойылғанға дейін. Музыкадан тыс, ол 2022 жылы Playboy ойын-сауық журналының креативті директоры болды. Оның алғашқы студиялық альбомы, Invasion of Privacy (2018), Billboard 200 тізімінде бірінші орынға шықты, RIAA үштік платина сертификатын алды және Billboard нұсқасы бойынша 2010 жылдардағы ең көп сатылатын әйелдер рэп альбомы болды. Сыншылардың жоғары бағасына ие болған ол Cardi B-ті жеке орындаушы ретінде «Үздік рэп-альбом» номинациясында Грэмми сыйлығын жеңіп алған жалғыз әйел болды және он бес жылдан кейін «Жыл альбомы» номинациясына ие болған алғашқы әйел рэп альбомын белгіледі. Ол Billboard Hot 100 тізімінде екі нөмірлі синглді шығарды. " Bodak Yellow " әнімен Cardi B RIAA-ның Diamond-сертификатталған әніне қол жеткізген алғашқы әйел рэпер болды, сонымен қатар 1998 жылы Лорин Хиллден кейін жеке шығарылымымен Hot 100-ге бірінші орын алған екінші әйел рэпер болды. « Маған ұнайды » бірінші рет әйел рэпердің хит-парадта бірінші орында тұрған бірнеше әніне қол жеткізді. Maroon 5 тобымен " Girls Like You " ынтымақтастығы арқылы ол RIAA-ның бірнеше Diamond-сертификатталған әндерін орындаған алғашқы әйел рэпер болды. Ол өзінің алдағы екінші альбомынан екі сингл шығарды — « WAP » ( Megan Thee Stallion бар) және « Жоғары » хит-парадтарының көшбасшылары.
Жеке өмірі
Белкалис Марленис Альманзар 1992 жылы 11 қазанда Манхэттендегі Вашингтон Хайтс қаласында дүниеге келген. Оның әкесі доминикандық және африкалық және испандық тринидадтық анасы бар. Альманзар   Оңтүстік Бронкстің Хайбридж төңірегінде өсті және көп уақытын Вашингтон Хайтстегі әкесі жағынан әжесінің үйінде өткізді. Альманзар «Cardi B» сахналық атауын бұрын оның лақап аты болған Bacardi ром брендінің туындысы ретінде әзірледі. Оның 1995 жылы туған Хеннесси Каролина есімді сіңлісі бар. Ол 16 жасынан бастап жас кезінде қанды топтың мүшесі болғанын айтты  және ол бандаға қосылуға шақырмайтынын мәлімдеді. Ол Герберт Х. Леман орта мектебінің кампусындағы кәсіптік лицейде, музыкалық театр және технология бойынша Ренессанс орта мектебінде оқыды. Жасөспірім кезінде Карди В Трибекадағы Амиш гастрономында жұмыс істеді. Ол жұмыстан босатылып, көшенің арғы жағындағы стриптиз клубында биші болды. Карди Б стриптизші болу оның өміріне көптеген жағынан оң әсер еткенін айтты: «Бұл мені көп нәрседен құтқарды. Мен шешіндіріп бастаған кезде мектепке қайта оралдым.»   Ол кедейлік пен тұрмыстық зорлық -зомбылықтан құтылу үшін стриптизші болғанын, сол кезде анасының үйінен қуылғаннан кейін қатыгез қарым-қатынаста болғанын   және шешіну оның жеткілікті ақша табудың жалғыз жолы екенін айтты. жағдайдан құтылып, білім алу. Ол оқуды тастап кеткенге дейін Манхэттен қауымдық колледжінің Борогына барды. Карди Б шешініп жатқанда анасына бала күту арқылы ақша тауып жатқанын айтып өтірік айтқан.
Мансаптың басталуы
2015 жылы Cardi B VH1 реалити-сериалының « Махаббат және хип-хоп: Нью-Йорк » фильмінің актер құрамына қосылды, ол алтыншы маусымда дебют жасады. Изабел оны шоудың алтыншы маусымының жұлдызы деп санады. «Нью-Йорк Таймс» газеті оның «бір лайнерді дірілдей білу қабілетімен» танымал болғанын жазды. Алтыншы және жетінші маусымдар оның жұлдыздылыққа көтерілуін және түрмеде отырған күйеу жігітімен күйзеліске ұшыраған қарым-қатынасын сипаттайды. 2016 жылдың 30 желтоқсанында, екі маусымнан кейін ол музыкалық мансабын жалғастыру үшін шоудан кететінін хабарлады. 2015 жылдың қарашасында Cardi B өзінің музыкалық дебютін ямайкалық регги фьюжн әншісі Шаггидің өзінің «Boom Boom» синглы ремиксінде, ямайкалық би залының әншісі Попканмен бірге жасады. Ол 2015 жылы 15 желтоқсанда британдық рэпер Леди Лешуррдің «Queen's Speech 4» әнін орындаған «Cheap Ass Weave» әнімен музыкалық бейнеде дебют жасады. 2016 жылдың 7 наурызында Cardi B өзінің алғашқы толықметражды жобасын, Gangsta Bitch Music, Vol. 1. 2016 жылдың қараша айында ол Vibe журналының ' Viva» сандық мұқабасында көрсетілді. 2016 жылдың 12 қыркүйегінде KSR Group KSR тобының әртістері Cardi B, HoodCelebrityy, SwiftOnDemand, Cashflow Harlem және Josh X арасындағы ынтымақтастық болып табылатын «Түсіндірілмеген : Альбом » компиляциясын шығарды. Ол бұрын АҚШ турнесінің қатысушыларына ғана шығарылған. KSR Group-тың флагмандық әртісі Карди Б жинақтың "What a Girl Likes" сингліне қатысты "Мен қыздарды билейтін, тверк жасайтын және сонымен бірге оларды сол Shmoney алуға шақыратын ән шығарғым келді" деді.
Ол 2015 жылы 9 желтоқсанда Шарламанмен бірге «Некоммонный сценка» сериалында пайда болды. 2016 жылдың 6 сәуірінде ол Хлоэ Кардашянның Хлоэмен бірге коктейльдерінің он екінші эпизодында болды: бұл эпизодта ол анасына өзінің стриптизші екенін қалай айтқанын ашты. 2016 жылдың қарашасында оның BET Being Mary Jane сериалының актер құрамына қосылатыны жарияланды. TVLine оның кейіпкері Мерседесті «оның тым үлкен, тырнақалды тұлғасына сәйкес келетін үлкен тоқылған, үлкен кеуде және үлкен олжасы бар жан-жақты сұлулық» ретінде сипаттайды.
2016 жылы Cardi B сексуалдық денсаулық пен сауықтыру өнімдерін сататын Нью-Йорктегі іш киім дүкендерінің үлкен желісі Romantic Depot -пен алғашқы мақұлдау мәмілесіне қатысты. Жарнамалық науқан радио мен кабельдік теледидарда көрсетілді.
2017-2018 ж
2017 жылдың мамыр айында 2017 BET Awards номинанттары жарияланды, бұл Cardi B-ның «Үздік жаңа әртіс» және «Үздік хип-хоп әртісі » номинацияларына ұсынылғанын көрсетті. Шанс рэпер және Реми Ма бұл номинацияларды жеңіп алғанымен, Cardi B BET Awards Afterparty шоуында өнер көрсетті. 2017 жылдың 11 маусымында Hot 97 жыл сайынғы Summer Jam музыка фестивалі кезінде Реми Ма Cardi B тобын The Lady of Rage, MC Lyte, Young MA, Monie Love, Lil'Kim және Queen Latifah -пен бірге мерекелеу үшін шығарды. әйел рэперлер және Латифаның 1993 жылы әйелдердің мүмкіндіктерін кеңейту туралы хит « UNITY » синглін орындайды. 2017 жылдың маусымында Cardi B 2017 жылдың шілде/тамыз айларына арналған The Fader ' Summer Music шығарылымының мұқабасында болатыны анықталды. Ол 19 тамызда MoMA PS1 -де 4000 көрерменнің алдында өнер көрсетті.
Оның дебюттік студиялық альбомы, Invasion of Privacy 2018 жылдың 6 сәуірінде музыка сыншыларының әмбебап қолдауына ие болды. Variety және The New York Times редакторлары оны сәйкесінше «осы мыңжылдықтың ең қуатты дебюттерінің бірі» және «өзінің уақытша құрдастарының ешқайсысына ұқсамайтын хип-хоп альбомы» деп атады. Альбом Америка Құрама Штаттарында бірінші орынға ие болды, ал ол 21 сәуірдегі диаграмма шығарылымында Billboard Hot 100 тізімінде бір уақытта 13 жазбаны қосқан алғашқы әйел суретші болды. Ол сондай-ақ Apple Music -те бір апта ішінде әйел орындаушының ең көп ағынды альбомы болды және әйел альбомы үшін ең үлкен сұранысқа ие аудио ағынды аптасы болды. Карди соңғы рекордты 2019 жылға дейін иеленді. Альбомның атауы Cardi B-ның танымалдылыққа ие болған сайын оның жеке өміріне әртүрлі жолдармен қол сұғатындығын білдіреді. Альбом шыққаннан кейін, Saturday Night Live қойылымында, Cardi B бұқаралық ақпарат құралдарының көптеген болжамдарынан кейін жүкті екенін ресми түрде жариялады. Ол сонымен қатар Джимми Фэллонның қатысуымен өткен «Түнгі шоу » эпизодын бірге жүргізді.
Музыкалық стиль
Cardi B өзінің музыкалық мазмұнын сексуалдық сипаттағы сөздерді қорғады - қазіргі заманғы әйелдер рэперлерінің көпшілігі сияқты; ол « Абайлаңыз » деген эмоционалды әнін шығарғаннан кейін жағымсыз реакцияларға тап болғандықтан, мазмұн «адамдар естігісі келетін сияқты» деп мәлімдеді. Ол былай деп мәлімдеді: «[Drill music] - мен әрқашан болғым келетін әртіс түрі: мен көшелер туралы рэп айтқанды ұнатамын, ал мен өз кискам туралы рэп айтқанды ұнатамын. Мен бұған мән бермеймін». Ол өзінің жеке өмірі мен қарым-қатынасы туралы әндер жазу және орындау оған «біртүрлі және ыңғайсыз» сезім мен ұялшақтықты тудырғанын айтты. Cardi B музыкасында әртүрлі вокалдық стильдерді қолданады; "WAP" бағдарламасында оның вокалдық орындауы "тамақ" және "стаккато",  ретінде сипатталған, ал "Жоғарыда" ол аллитерациямен рэп айтады, тілдің бұралуымен және "кейбір классикалық комедиялық Карди" перфолитерлерімен .Санат:Американдық әнші Санат:әнші Санат:Американдық биші
Шаянот
Шаянот (Arum) – шаяноттар тұқымдасының 113 тегінің бірі.
Биологиялық сипаттамасы
Улы, түйін тамырды, көпжылдық шөптес өсімдік.
Жапырағы жебе пішіндес, гүлі бір жынысты, гүлшоғыры - собық. Жемісі - ашық қызғыл-қызыл, жұмырт қатірізді жидек. Дәні көп болады.
Таралуы
Аронниктің жер шарында 30 түрі белгілі, Оңтүстік және Орталық Еуропада (Дания, Ұлыбритания, Ирландия, Швеция, Аустрия, Бельгия, Нидерланд, Чехия, Германия, Венгрия, Польша, Швейцария, Корсика, Франция, Португалия, Балеар аралдары, Сардиния, Испания, Албания, Болгария, Грекия, Италия, Крит, Румыния, Сицилия, Түркия, Югославия, Ресейдің Еуропалық бөлігі), Азияда (Қазақстан, Қырғызстан, Түркіменстан, Тәжікстан, Өзбекстан, Ауғанстан, Кипр, Иран, Ирак, Палестина, Израиль, Қытай, Непал, Пәкістан)  және Африкада ( Алжир, Ливия, Марокко, Тунис, Азор аралдары, Канар аралдары, Мадейра)  орманды жерде өседі.
Қоныржай және субтропикалық климатта өседі.
Химиялық құрамы
Тамырында 25 % крахмал болады.
Түрлері
Аронниктің жер шарында 30 түрі белгілі :
Сыртқы сілтемелер
Санат:Шаяноттар
Жіңішкеөзек
Жіңішкеөзек– Шығыс Қазақстан облысы Аягөз ауданы Мәдениет ауылынан оңтүстік-батысқа қарай 20 – 22 км жерде орналасқан қоныс. Солтүстік-батысында Үлкен Күйкентай тауы, солтүстік-шығысында Тасжарған төбесі орналасқан. Біршама көтеріңкі келген қоныстың солтүстік-батысында Белсу қонысы, батысында Жайдақсу құдығы, т.б. қыстаулар бар.
Дереккөздер
"Қазақ Энциклопедиясы"
Мұхамедсадықов Сералы
Көне ұлттық аспаптарды зерттеуші және шебер орындаушы. 1978 жылы 8 қазанда Есім ауылында дүниеге келген. 1995 жылы Семейдегі №16 мектепті бітіріп, 1996-1998 жылдары Құнанбай қажы медресесін тәмамдаған. 1999-2004 жылдары М.Әуезов атындағы Семей мемлекеттік университетінде дәріс алды. Шаңқобыз, қылқобыз, шертер, абызғы, дауылпаз, сазсырнай аспаптарын меңгерген. Қазақтың көне сақ-түркіден келе жатқан күркіреме-көмей әуенін тұңғыш орындап, зерттеуші. 1995 жылғы облыстық «Жігіт сұлтаны» сайысының бас жүлдегері. 1999 жылғы республикалық «Шабыт» фестивалінің, 2009 жылы Ресей Федерациясының Алтай Республикасында өткен халықаралық қарахыр-көмей әуені бойынша байқауының, Моңғолия, Хакасия, Саха елдерінде өткен фестивальдардың лауреаты. 2000 жылғы «Жас қанат» байқауындағы «Алтын қобыз» сыйлығының, Алтай Республикасының Чорос-Гуркин атындағы сыйлығының иегері.
Дереккөздер
1. Қазақ халқының атақты тұлғалары кітабы, АЛМАТЫКІТАП 2010ж.
2. http://kitaphana.kz/
Санат:
Doc
.DOC немесе .doc (document) — белгілеуі бар немесе белгілеуі жоқ мәтіндік файлдардың кеңейтпесі.
.DOC кеңейтпесі көп жағдайда қарапайым, форматталған мәтіндік файлдарды белгілеу үшін қолданылатын, алайда кейінрек белгілеуі бар екілік форматтарға қолданылатын болды.
Майкрософт
1990 жж. Microsoft корпорациясы бұл кеңейтпені өзінің Microsoft Word мәтіндік процессоры проприетарлық формат файлдарының топшасына қатысты қолдана бастады. Microsoft-тың кеңсе өнімдерінің нарығындағы монополиясының нәтижесінде «DOC» бұл форматтағы файлдардың синониміне айналды. «.doc» кеңейтпесінің басқа да мағыналары IBM PC тұғырында іс-жүзінде қолданыстан шықты десе болады.
DOC форматының екілік файлдары, Microsoft-тың басқа форматтарын (RTF және т.б.) қолданатын, бірақ басқа өндірушілердің мәтіндік редакторларымен нашар үйлесетін құжат файлдарына қарағанда, мәтіннің форматталуы (мысалға, сценарийлер) жайлы бірқатар ақпаратты иемденеді.
2008 жылы Microsoft формат сипаттамасына қолданушылардың қолжетімділігін жүзеге асырды, бірақ оны тегін түрде тек коммерциялық емес мақсаттарда қолдануға болады. Кейіннен формат шартты түрде Microsoft Open Specification Promise тізіміне қосылды.
Тағы қараңыз
Санат:Мәтіндік құжаттардың форматтары
Неміс толқыны
thumb|200px|[[Бонндағы Deutsche Welle]] Неміс толқыны (Deutsche Welle: Deutsche Welle, айтылуы «До́йче Ве́ле») - ГФР шетелдерге радио таратылуы.
Дереккөздер
Санат:Ғылым Санат:Әлеуметтану Санат:Саясаттану
Фо (Дордонь)
Фо (Faux) — Франциядағы коммуна. Аквитания аймағына қарасты Дордонь департаментінде орналасқан. Бержерак округінің құрамына енеді. Алып жатқан жер аумағы 16,07 км² шамасында.
Коммунаның INSEE коды — 24177, пошта индексі — 24560.
Демографиясы
2009 жылғы мәліметтер бойынша тұрғындарының саны 578 адамды құрады. Халық тығыздығы — 35,97 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Дордонь департаментінің коммуналары
Үлкен Сарка
Үлкен Сарка — Ресейдегі өзен. Ульянов облысы, Пенза облысы, Мордовия Республикасы, Чуваш Республикасы жер аумақтарынан ағып өтеді. Өзен сағасы Сура өзенінің сол жағалауынан 315 км қашықтықта орналасқан. Өзен ұзындығы 71 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Жоғарғы Еділ су алабы өңіріне жатады, өзеннің сушаруашылық бөлігі — Сура Сура су торабынан Алатырь өзенінің сағасына дейін. Өзен саласы — Сура, өзен алабы — Куйбышев суқоймасына (Ока су алабын қоспағанда) дейінгі (Жоғарғы) Еділ.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ульянов облысы өзендері Санат:Пенза облысы өзендері Санат:Мордовия өзендері Санат:Чувашия өзендері
Аршалы орамы (Астана)
Бұрынғы атауы Ф.Глинки қысқа көшесі. Аршалы орамы Сарыадыр орамында аяқталады. Ұзындығы - 122,1 м.
Аршалы - кипарис тұқымдасына жататын, мәңгі жасыл көп жылдық өсімдік. Ақмола облысында Аршалы атты аудан бар.
Адрессіз іздеу
Адрессіз іздеу (Безадресный поиск; no-address search) — орналасқан орны туралы мағлұмат жоқ мәліметтерді іздестіру.
Абай Қалшабек
Абай Батырұлы Қалшабек – 1980 жылы 1 қаңтарда Оңтүстік Қазақстан облысы, Қазығұрт ауданы, Еңбекші ауылында дүниеге келген. Ақын, аудармашы. Қазақстан жазушылар Одағының мүшесі. Хикметтік проза жазумен, орыс-батыс классиктерін аударумен айналысады.
Адрессіз іздеу
Дереккөздер
Санат:Ақпараттану Санат:Компьютерлік техника
Абай Қалшабек
Білімі
2003 жылы «Қайнар» университетін қазақ тілі мен әдебиеті мамандығы бойынша үздік дипломмен бітіріп шықты. Негізгі шығармашылық арнасы – поэзия.
Аудармалары
Лев Толстойдың «Исповедь» атты шығармасын «Тәубе» деп, «Много ли земли нужно человеку?!» атты әңгімесін "Соңғы тұрақ" деп аударып шықты.
Емхана
thumb|Екібастұздағы №2 емхана Емхана, (роlіs – қала және клиника) – науқас адам келіп-кетіп емделетін және үйінде сырқаттанып қалған адамдарға медициналық көмек көрсететін, сондай-ақ, аурудың алдын алу шараларын жүргізетін мекеме. Емханада рентген, физиотерапия кабинеттері және басқа да арнайы кабинеттер мен лабораториялар болады.
Абай Қалшабек
Аудармалары
Лев Толстойдың 1880 жылдан кейінгі шығармашылығын талдаған «Лев Толстойдың Шын сыры» атты зерттеу мақаласы және Бауыржан Момышұлының «Соғыс психологиясы» атты еңбегі бойынша жазылған «Ақиқат-шындықтың шыңы» атты зерттеу мақаласы «Ақиқат» журналында жарық көрді. "Жалғыздық", "Қаламан жұрттың білгені", "Болашаққа қорқынышпен қараймын", "Үн", Александр Блоктан "Түнгі жол", "Имансыз адам", "Ең сүйікті кітабым - қасиетті Құран", "Қасқыр мен ит", "Шындықты айтып үйрену", "Кешірім", Лев Толстойдың "7 жасар Захар Шевцевке жазған хаты" және т.б. қазақ тіліне аударылды.
Емхана
Дереккөздер
Санат:Медицина
Абай Қалшабек
Үлгі тұтатын тұлғалары
Қазақ әдебиетінде үлгі тұтып, қадірлейтін тұлғалары – Абай, Махамбет, Мұқағали.
Орыс әдебиетінен – Л.Н.Толстой, М.Ю.Лермонтов, батыс әдебиетінен – И.В.Гете.
Кітабы
"Томаға тұйықпын" - Алматы, "Самға" баспасы, 2022. - 272б.
Экзокринді бездер
Экзокринді бездер (glandulae ехосгіпае, glandula — без, ех — сыртқа, krinos — белу) — бөлінділерін (секреттерін) сыртқы ортаға немесе сыртқы ортамен қатысатын дене қуыстарына бөліп шығаратын мүшелер.